ที่ นม ๙๒๘๐5 / ที่ทำการองค์การบริหารส่วนตำบลพะงาด

หมู่ ๔ ตำบลพะงาด อำเภอขามสะแกแสง

จังหวัดนครราชสีมา ๓๐๒๙๐

ตุลาคม ๒๕65

เรื่อง ประกาศประชาสัมพันธ์การรับลงทะเบียนผู้สูงอายุเพื่อขอรับเงินเบี้ยยังชีพผู้สูงอายุประจำปี

งบประมาณ พ.ศ. 2567

เรียน กำนันตำบลพะงาด / ผู้ใหญ่บ้าน ทุกหมู่บ้าน

สิ่งที่ส่งมาด้วย ประกาศประชาสัมพันธ์แนวทางการรับลงทะเบียนผู้สูงอายุเพื่อขอรับเงินเบี้ยยังชีพผู้สูงอายุ

ประจำปีงบประมาณ พ.ศ.2567 จำนวน 1 ชุด

ตามที่กระทรวงมหาดไทยได้มีหนังสือซักซ้อมแนวทางการรับลงทะเบียนผู้สูงอายุขององค์กรปกครองท้องถิ่นประจำปีงบประมาณ พ.ศ. 2567 และปฏิบัติตามระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น (ฉบับที่ 2) พ.ศ.2560 จึงได้กำหนดการรับลงทะเบียนผู้สูงอายุเพื่อขอรับเงินเบี้ยยังชีพผู้สูงอายุประจำปีงบประมาณ พ.ศ.2567เป็นผู้ที่เกิดระหว่างวันที่ 2 กันยายน 2506 ถึง 1 กันยายน 2507 หรือผู้สงอายุที่เกิดก่อนวันที่ 2 กันยายน 2506 ที่ยังไม่เคยลงทะเบียนมาก่อน หรือผู้สูงอายุที่ย้ายภูมิลำเนามาในเขตพื้นที่รับผิดชอบขององค์การบริหารส่วนตำบลพะงาด โดยให้ผู้สูงอายุติดต่อขอลงทะเบียนได้ในระหว่างเดือนตุลาคม 2565 ถึงเดือนพฤศจิกายน 2565 และเดือนมกราคม 2566 ถึงเดือนกันยายน 2566 โดยเป็นตามแนวทางแห่งระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น (ฉบับที่ 2) พ.ศ.2560 กลุ่มผู้สูงอายุรายที่ยังไม่เคยลงทะเบียนมาก่อนตามข้อ 7 และกลุ่มผู้สูงอายุรายเก่าที่ย้ายภูมิลำเนาตามข้อ 8 โดยผู้สูงอายุสามารถติดต่อขอลงทะเบียนได้ ณ องค์การบริหารส่วนตำบลพะงาด รายละเอียดตามประกาศประชาสัมพันธ์ที่แนบมาพร้อมหนังสือนี้

จึงเรียนมาเพื่อโปรดพิจารณาและดำเนินการต่อไป

ขอแสดงความนับถือ

(นายอภิเชษฐ์ หวังรักกลาง)

นายกองค์การบริหารส่วนตำบลพะงาด

ปลัด……………………….วันที่........../.........../..........

หัวหน้างาน……………………….วันที่........./.........../..........

กองสวัสดิการสังคม ผู้ปฏิบัติ……………………… วันที่........./.........../..........

โทร/โทรสาร ๐-๔๔๙๖-๐๑๐๐ จนท. พิมพ์ /ทาน……………………….วันที่........./.........../..........



# **ประกาศองค์การบริหารส่วนตำบลพะงาด**

## เรื่อง การรับลงทะเบียน เบี้ยยังชีพผู้สูงอายุ

**ประจำปีงบประมาณ พ.ศ. ๒๕๖7**

………………………………………………………………

ตามที่กระทรวงมหาดไทย ได้ประกาศใช้ระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 และที่แก้ไขเพิ่มเติม (ฉบับที่ 2) พ.ศ.2560 เพื่อใช้ในการดำเนินงานการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งตามความนัยข้อ 7 แห่งระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น (ฉบับที่ 2) พ.ศ.2560 กำหนดให้ผู้สูงอายุที่จะมีอายุครบหกสิบปีบริบูรณ์ขึ้นไปในปีงบประมาณถัดไป ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด ตั้งแต่เดือนมกราคมจนถึงเดือนพฤศจิกายนของทุกปี นั้น

เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ พ.ศ.2566 เป็นไปด้วยความเรียบร้อยในแนวทางเดียวกัน และเพื่อเป็นการเตรียมความพร้อมด้านข้อมูลในการเสนอของบประมาณเบี้ยยังชีพผู้สูงอายุ ประจำปีงบประมาณ พ.ศ.2567 องค์การบริหารส่วนตำบลพะงาด จึงประกาศให้ผู้สูงอายุที่ประสงค์จะรับเบี้ยยังชีพผู้สูงอายุที่ยังไม่เคยลงทะเบียนมาก่อน หรือผู้สูงอายุที่ย้ายทะเบียนบ้านมาใหม่ ไปลงทะเบียนเพื่อแสดงความประสงค์ขอรับเงินเบี้ยยังชีพผู้สูงอายุ โดยจะต้องมีคุณสมบัติ ขั้นตอน และเอกสารหลักฐานประกอบการยื่นคำขอรับเงินเบี้ยยังชีพผู้สูงอายุ ดังต่อไปนี้

**๑. คุณสมบัติของผู้มีสิทธิได้รับเงินเบี้ยยังชีพผู้สูงอายุ**

๑.๑ ผู้มีคุณสมบัติได้รับเงินเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้ามดังต่อไปนี้

(๑) มีสัญชาติไทย

(๒) มีภูมิลำเนาอยู่ในเขตตำบลพะงาด ตามทะเบียนบ้าน ที่ยังไม่ได้ลงทะเบียน หรือผู้ที่ได้ย้ายทะเบียนบ้านเข้ามาใหม่ในเขตตำบลพะงาด

(๓) ผู้สูงอายุดังต่อไปนี้

3.1 ผู้สูงอายุที่มีอายุ ๖๐ ปี บริบูรณ์แล้วแต่ยังไม่เคยลงทะเบียนขอรับเบี้ยยังชีพผู้สูงอายุ

3.2 ผู้สูงอายุที่จะมีอายุครบ ๖๐ ปี บริบูรณ์ ในปีงบประมาณถัดไป **โดยเป็นผู้ที่ เกิดก่อน วันที่ ๒ กันยายน พ.ศ.๒๕๐7** (ในกรณีที่ในทะเบียนราษฎรไม่ปรากฏวันที่ เดือนเกิด ให้ถือว่าบุคคลนั้นเกิดในวันที่ ๑ มกราคมของปีนั้น)

3.3 ผู้สูงอายุที่ย้ายภูมิลำเนาเข้ามาใหม่ในพื้นที่องค์กรปกครองส่วนท้องถิ่น แต่ยังไม่ได้ดำเนินการลงทะเบียนตามข้อ 8 แห่งระเบียบกระทรวงมหาดไทยฯ

(๔) **ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่น** ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุ

-๒-

ที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ

๑.๒ **ขั้นตอนการยื่นคำขอและวิธีการพิจารณาคุณสมบัติผู้มีสิทธิได้เงินเงินเบี้ยยังชีพผู้สูงอายุ**

ให้ผู้สูงอายุที่มีคุณสมบัติดังกล่าวข้างต้น ยื่นคำขอรับเงินเบี้ยยังชีพผู้สูงอายุด้วยตนเอง หรือในกรณีที่มีความจำเป็นผู้สูงอายุที่ไม่สามารถมายื่นคำขอลงทะเบียนด้วยตนเองได้ อาจมอบอำนาจเป็นลายลักษณ์อักษรให้ผู้อื่นเป็นผู้ยื่น คำขอลงทะเบียนขอรับเงินเบี้ยยังชีพผู้สูงอายุแทนก็ได้ โดยให้กรอกรายละเอียดตามแบบคำขอลงทะเบียนขอรับเงินเบี้ยยังชีพผู้สูงอายุให้ถูกต้องครบถ้วนและให้ยื่นคำขอประกอบกับเอกสารหลักฐานของผู้สูงอายุ พร้อมกับสำเนาบัตร ประจำตัวประชาชนของผู้รับมอบอำนาจ **ตั้งแต่เดือนตุลาคม 2565 – เดือนพฤศจิกายน 2565 และเดือนมกราคม 2566 – เดือนกันยายน 2566 ณ องค์การบริหารส่วนตำบลพะงาด ระหว่างเวลา 08.30 น. – 16.30 น. (ในวันและเวลาราชการ)**

**โดยได้รับเงินเบี้ยยังชีพในเดือนตุลาคม ๒๕๖6 หรือ รับเงินในเดือนถัดไป จากเดือนที่มีอายุครบ ๖๐ ปีบริบูรณ์** ตามอัตราขั้นบันได คือ

อายุ ๖๐-๖๙ ปี จำนวน ๖๐๐ บาท อายุ ๗๐-๗๙ ปี จำนวน ๗๐๐ บาท

อายุ ๘๐-๘๙ ปี จำนวน ๘๐๐ บาท และอายุ ๙๐ ปีขึ้นไป จำนวน ๑,๐๐๐ บาท

(1) บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย (พร้อมสำเนา)

(2) ทะเบียนบ้านฉบับเจ้าบ้าน (ที่เป็นปัจจุบัน) พร้อมสำเนา

1. สมุดบัญชีเงินฝากธนาคารในนามผู้มีสิทธิ หรือผู้ได้รับมอบอำนาจจากผู้มีสิทธิ (ในกรณีที่ผู้มีสิทธิประสงค์จะโอนเงินเบี้ยยังชีพเข้าบัญชีของผู้อื่นให้แนบใบมอบอำนาจ พร้อมกับสำเนาบัตรประจำตัวประชาชนของผู้มอบอำนาจ และผู้รับมอบอำนาจ อย่างละ 1 ฉบับ พร้อมรับรองสำเนามาให้เรียบร้อย)
2. หนังสือมอบอำนาจ พร้อมสำเนาบัตรประจำตัวประชาชนและสำเนาทะเบียนบ้านของผู้รับมอบอำนาจ (ในกรณีมีความจำเป็นที่ไม่สามารถมาลงทะเบียนได้ ผู้สูงอายุอาจมอบอำนาจเป็นลายลักษณ์อักษรให้ผู้อื่นยื่นคำขอรับเบี้ยยังชีพผู้สูงอายุแทน)

ทั้งนี้ เพื่อเตรียมการรองรับในการจ่ายเงินเบี้ยยังชีพผู้สูงอายุ หากมีการแก้ไขเปลี่ยนแปลงระเบียบเรื่องการขอรับเงิน จึงขอความร่วมมือให้ระบุเลขบัญชีเงินฝากธนาคารในนามผู้มีสิทธิ หรือในนามบุคคลที่ได้รับมอบอำนาจจากผู้มีสิทธิในแบบคำขอลงทะเบียนให้ชัดเจน แม้ผู้มีสิทธิจะมีความประสงค์ขอรับเงินเบี้ยยังชีพผู้สูงอายุด้วยวิธีอื่น ตามข้อ 13 แห่งระเบียบดังกล่าวก็ตาม

จึงประกาศมาเพื่อทราบโดยทั่วกัน

ประกาศ ณ วันที่ 3 เดือน ตุลาคม พ.ศ. ๒๕๖5

(นายอภิเชษฐ์ หวังรักกลาง)

นายกองค์การบริหารส่วนตำบลพะงาด

.........................................รองนายกทศมนตรี

.........................................ปลัดเทศบาล

.........................................รก.ผอ.กองสวัสดิการสังคม

.........................................หัวหน้างาน

.........................................พิมพ์ / ทาน

การยื่นลงทะเบียนเพื่อขอรับเงินเบี้ยยังชีพผู้สูงอายุประจำปี

งบประมาณ พ.ศ.2567

เป็นผู้ที่เกิดระหว่างวันที่ 2 กันยายน 2506 ถึง 1 กันยายน 2507 หรือผู้สงอายุที่เกิดก่อนวันที่ 2 กันยายน 2506 ที่ยังไม่เคยลงทะเบียนมาก่อนหรือผู้สูงอายุที่ย้ายภูมิลำเนามาในเขตพื้นที่รับผิดชอบขององค์การบริหารส่วนตำบลพะงาด

ให้ผู้สูงอายุติดต่อขอลงทะเบียนได้ในระหว่างเดือนตุลาคม 2565 ถึงเดือนพฤศจิกายน 2565 และเดือนมกราคม 2566 ถึงเดือนกันยายน 2566

เอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุประกอบด้วย

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย

ฉบับตัวจริงที่ยังไม่หมดอายุ หรือบัตรอื่นที่ออกโดยหน่วยงานของรัฐ

2. ทะเบียนบ้านฉบับเจ้าบ้าน

3. สมุดบัญชีเงินฝากธนาคารประเภทออมทรัพย์ สาขาใดก็ได้ หรือธนาคารอื่นที่ยังใช้

เบิกถอนได้ปกติ กรณีโอนเงินเข้าบัญชีตามนโยบายของรัฐบาลโครงการจ่ายเงินเบี้ยยังชีพผู้สูงอายุและเบี้ยความพิการองค์กรปกครองส่วนท้องถิ่นโครงการบูรณาการฐานข้อมูลสวัสดิการสังคม (e-payment) เพื่อสร้างความปลอดภัย โปร่งใส ตรวจสอบได้

ถ้าผู้สูงอายุ รายใดไม่สามารถมาลงทะเบียนเพื่อขอรับเงินเบี้ยยังชีพด้วยตนเองได้ให้ทำ

หนังสือมอบอำนาจ โดยสามารถติดต่อขอรับหนังสือมอบอำนาจได้ที่องค์การบริหารส่วนตำบลพะงาด โดยให้ผู้รับมอบอำนาจทำการแทนพร้อมแนบเอกสารดังนี้

1. บัตรประจำตัวประชาชนของผู้มอบอำนาจที่ยังไม่หมดอายุ

2. บัตรประจำตัวประชาชนของผู้รับมอบอำนาจที่ยังไม่หมดอายุ

3. หนังสือมอบอำนาจลงทะเบียนเพื่อขอรับเงินเบี้ยยังชีพผู้สูงอายุแทน

จำนวน 1 ชุด